Մեր այն հարցին, թե ինչո՞ւ է Խաչատուրովը գումար պահանջում Գրիգորյանից, մի՞թե սա կարող է դիտարկվել որպես վերլուծաբանին այս կերպ ճնշելու փորձ, եթե դատարանը բավարարի հայցը, Բեքմեզյանը պատասխանեց. «Յուրաքանչյուր արարք ենթադրում է որոշակի պատասխանատվություն: Առանց պատասխանատվության անհնար է կանխել հետագայում նման երևույթները։ Ճնշման մասին նույնիսկ անհեթեթ է խոսել, քանի որ Ստեփան Գրիգորյանն օրենք է խախտել՝ սուտ լուրեր տարածելով 2016-ին ՀՀ ԳՇ պետի պաշտոնը զբաղեցնող Յուրի Խաչատուրովի, ինչպես նաև ՀՀ բանակի գեներալիտետի մասին: Սա վիրավորում է պարոն Խաչատուրովին, վիրավորում է բանակի ամբողջ ղեկավարությանը և մեր ազգային արժանապատվությունը»: